Cârciuma lui Caragiale este scoasă la vânzare. Clădirea, monument istoric, costă 315.000 de euro
Cârciuma din zona Gării Buzău, imobil monument istoric care a aparținut dramaturgului Ion Luca Caragiale între 1894 și 1895, a fost pusă în vânzare. Clădirea, care a găzduit și ultima covrigărie cu cuptor pe tule de pământ, are cinci camere și un beci domnesc, fiind modern dotată și funcționând în prezent și ca pensiune cu spații comerciale active.